# 1.2. Organizámonos

## Glosario

## Perspectiva

Definición:

  Modo de presentar os obxectos nunha superficie plana de maneira que se distingan tres dimensións.

Exemplo:

  Para realizar un debuxo en perspectiva teremos en conta varios aspectos entre os que está o punto de fuga.

## Profundidade

Definición:

  Fondura que existe entre a parte inicial e o final de algo.

Exemplo:

  Descoñezo a profundidade do lago pero din que é un dos máis profundos do lugar.

# Cando rematemos o reto

1. Coñeceremos conceptos básicos de arte.

2. Teremos empregado distintas técnicas de fotografía e pintura, como o uso de distintos materiais, a composición e a edición de imaxes.

3. Coñeceremos o concepto de perspectiva e como pode ser usada para crear a ilusión de profundidade.

4. Seremos conscientes da importancia da luz e da sombra para crear distintas atmosferas e recalcar os elementos dunha composición.

5. Coñeceremos a relación entre a arte e a natureza explorando como as artistas poden representar a natureza de distintas formas e como a natureza pode inspirar a creación artística.

6. Valoraremos a importancia da historia da arte aprendendo sobre a vida de Georgia O'Keeffe e como ela se inseriu no contexto histórico e artístico do seu tempo.

## Lectura facilitada

Obxectivos:

-Aprender sobre arte.

-Usar algunhas técnicas de fotografía e pintura.

-Traballar con distintos materiais e a edición de imaxes.

-Coñecer sobre perspectiva e como usala para crear distintos efectos.

-Ser conscientes da importancia da luz e da sombra.

-Ver os elementos dunha composición.

-Coñecer a relación entre a arte e natureza.

-Valorar a importancia da historia da arte.

-Aprender sobre a vida de Georgia O'Keeffe.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)